**Ministru kabineta noteikumu projekta**

**„****Pārtikas un veterinārā dienesta valsts uzraudzības un kontroles darbību un maksas pakalpojumu maksas aprēķināšanas un maksāšanas kārtība”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Pārtikas un veterinārā dienesta valsts uzraudzības un kontroles darbību un maksas pakalpojumu maksas aprēķināšanas un maksāšanas kārtība” (turpmāk – noteikumu projekts) sagatavošanas mērķis ir noteikt izmaiņas samaksā par Pārtikas un veterinārā dienesta īstenotajām darbībām veterināro sertifikātu izsniegšanā liellopiem, kontroles darbībām (ekspertīzi) kautuvēs un pārtikas robežkontrolē, kā arī ieviest Eiropas Parlamenta un Padomes 2017. gada 15. marta Regulā (ES) 2017/625 par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula), (turpmāk – Regula 2017/625) noteiktās prasības.Paredzēts, ka noteikumu projekts stāsies spēkā 2019. gada 14. decembrī. |
| **I. Tiesību akta projekta izstrādes nepieciešamība** |
| 1. | Pamatojums | 1. Pārtikas aprites uzraudzības likuma 21.1 panta devītā daļa.2. Veterinārmedicīnas likuma 12. pants.3. Dzīvnieku barības aprites likuma 19.1 pants.4. Dzīvnieku aizsardzības likuma 26.1 panta piektā daļa.5. Farmācijas likuma 12. panta otrā daļa.6. Likuma par budžetu un finanšu vadību 5. panta devītā daļa.7. Zemkopības ministrijas iniciatīva, ņemot vērā Pārtikas un veterinārā dienesta (turpmāk – dienests) sniegto pakalpojumu faktiskās izmaksas.8. Regula 2017/625. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2013. gada 8. oktobra noteikumi Nr.1083 „Kārtība, kādā veicama samaksa par Pārtikas un veterinārā dienesta valsts uzraudzības un kontroles darbībām un maksas pakalpojumiem” (turpmāk – noteikumi Nr. 1083).Tā kā ar 2019. gada 14. decembri jāpiemēro Regula 2017/625, kura atceļ Eiropas Parlamenta un Padomes 2004. gada 29. aprīļa Regulu (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (turpmāk – Regula Nr. 882/2004), uz ko dotas atsauces noteikumos Nr. 1083, kā arī lai nodrošinātu likumu normu atbilstību juridiskās tehnikas prasībām, ir grozīti Ministru kabinetam dotie pilnvarojumi attiecībā uz dienesta cenrāža izdošanu šādos likumos:1) Dzīvnieku barības aprites likumā, kura grozījumi Saeimā pieņemti 2019. gada 21. novembrī (Nr. 130/Lp13). Likuma pārejas noteikumu 6. punktā noteikts, ka Ministru kabinets līdz 2020. gada 1. janvārim izdod šā likuma 19.1 pantā minētos noteikumus;2) Pārtikas aprites uzraudzības likumā, kura grozījumi izsludināti 2019. gada 28. novembrī un stāsies spēkā 14. decembrī.Veterinārmedicīnas likumā, Dzīvnieku aizsardzības likumā, Farmācijas likumā un Likumā par budžetu un finanšu vadību noteiktie pilnvarojumi nav grozīti.Ievērojot minēto, dienesta valsts uzraudzības un kontroles darbību un maksas pakalpojumu cenrādis sagatavots jaunā redakcijā. Dienests ir kompetentā iestāde pārtikas, dzīvnieku barības un veterināro zāļu aprites, dzīvnieku veselības un aizsardzības jomā, un tā funkcijas un valsts pārvaldes uzdevumi noteikti Pārtikas aprites uzraudzības likumā, Veterinārmedicīnas likumā, Dzīvnieku barības aprites likumā, Dzīvnieku aizsardzības likumā, Farmācijas likumā u.c. likumos un uz to pamata izdotajos Ministru kabineta noteikumos. Tādējādi arī pilnvarojumu Ministru kabinetam noteikt maksu un maksāšanas kārtību par dienesta veiktajām valsts uzraudzības un kontroles darbībām nevar ietvert tikai vienā no likumiem, jo dienesta kompetences jomas un funkcijas ir nodalītas katrā attiecīgās jomas darbību reglamentējošajā likumā.1. Noteikumu projektā atsauces uz Regulu Nr. 882/2004 aizstātas ar atsaucēm uz Regulu 2017/625, nosakot, par kurām dienesta īstenotajām valsts uzraudzības un kontroles darbībām maksa tiek iekasēta regulas IV pielikumā noteiktajā apmērā un par kurām darbībām maksa noteikta noteikumu projektā, maksas apmēru noteikšanā piemērojot regulā noteiktos principus.2. Patlaban noteikumos Nr. 1083 paredzēta iespēja noteiktus pakalpojumus (veterināro sertifikātu sagatavošanu dzīviem dzīvniekiem, dzīvnieku izcelsmes produktiem un dzīvnieku barībai) un ar uzraudzību un kontroli, tostarp intervences pasākumiem, saistītu apliecinājumu vai sertifikātu sagatavošanu saņemt arī svētku dienās un svētku dienu nakts stundās, par to maksājot lielāku maksu. Minētā maksa nav iekļauta noteikumu projektā, jo iespēju attiecīgo pakalpojumu saņemt svētku dienās izmanto nenozīmīgs skaits uzņēmēju un šāda pakalpojuma uzturēšana rada nepamatotu administratīvo un finansiālo slogu dienestam. Veterināro sertifikātu un citu apliecinājumu saņemšana ir savlaicīgi plānojama un nav uzskatāma par ārkārtas darbību.3. Noteikumos Nr. 1083 par veterināro sertifikātu sagatavošanu un izsniegšanu visiem dzīvniekiem (izņemot mājas (istabas) dzīvniekiem) noteikta vienāda maksa, kas tiek aprēķināta atbilstoši faktiskajam kontroles laikam par darba stundu. Nepieciešams noteikt atšķirīgu maksu par veterināro sertifikātu sagatavošanu un izsniegšanu liellopiem no trīs mēnešu vecuma, to paredzot par katru dzīvnieku, jo liellopiem nepieciešama individuāla izvērtēšana. Katram liellopam, ko izved no valsts, ir jāsalīdzina pases dati – jāidentificē ar dzīvnieku (identifikācijas numurs, krāsa, dzimums, vecums, izcelšanās dati utt.). Par katru liellopu jāpārbauda, vai tam bijuši obligātie izmeklējumi – gan normatīvajos aktos noteiktie izmeklējumi, gan izmeklējumi, kas veicami saskaņā ar importētājvalsts prasībām. Jāpārbauda arī testēšanas pārskatā norādītā identifikācijas numura sakritība ar izvedamā dzīvnieka un tā pases numuru. Tāpat jānovērtē katra dzīvnieka atbilstība pārvadājumam ar transportu – veselības stāvoklis, grūsnības ilgums, vecums – un jāveic individuāla klīniskā apskate.4. Atbilstoši faktiskajām izmaksām nepieciešams palielināt maksu par uzņēmuma atzīšanas un reģistrācijas, kā arī kontroles institūcijas apstiprināšanas apliecības noformēšanu un izsniegšanu (no 1,42 *euro* uz 2,50 *euro*). Minēto apliecību saņemšana papīra formā nav obligāta prasība, bet uzņēmēja izvēle. Vienlaikus nepieciešams no cenrāža izslēgt maksu par atzīšanas apliecības vai kontroles institūcijas apstiprināšanas apliecības dublikāta izsniegšanu (noteikumu Nr. 1083 1. pielikuma 15. punkts). 5. Patlaban maksa par veterināro ekspertīzi un veterināro uzraudzību kautuvēs tiek aprēķināta, ņemot vērā kautuvē valsts pilnvarotā veterinārārsta vienas darba stundas izmaksas. Maksas apmērs par darba stundu ir spēkā kopš 2010. gada. Ņemot vērā vienošanos ar kautuvju pārstāvjiem un nepieciešamību nodrošināt konkurētspējīgu atalgojumu veterinārās ekspertīzes veicējiem, turpmāk maksa par kontroles darbībām kautuvēs tiks noteikta par katru nokauto dzīvnieku atbilstoši Regulas 2017/625 IV pielikuma II nodaļas 1. punktā noteiktajiem principiem, ievērojot faktiskās uzraudzības un kontroles izmaksas. Kontroles izmaksas daļēji tiks segtas normatīvajos aktos par ikgadējo valsts atbalstu lauksaimniecībai un tā piešķiršanas kārtību noteiktajā atbalsta pasākumā „Atbalsts veterinārās ekspertīzes izmaksu daļējai segšanai”.Katru mēnesi kautuvei tiks aprēķināta maksa par nokautajiem dzīvniekiem atbilstoši noteiktajām likmēm (1. pielikuma V sadaļa), kā arī fiksēts valsts pilnvarotā veterinārārsta reāli nostrādātais laiks attiecīgajā kautuvē. Ja aprēķinātā maksa par nokautajiem dzīvniekiem nesegs faktiskās izmaksas, tiks piemērota maksa par faktisko kontroles laiku – 11,77 *euro* par katru stundu. Piemēram, ja stundā vidēji tiek nokauti 2,07 liellopi (vai attiecīgi 10,33 cūkas) un vairāk, tad tiek piemērota samaksa par nokauto dzīvnieku skaitu, bet, ja tiek nokauti mazāk nekā 2,07 liellopi (vai attiecīgi 10,33 cūkas), tad tiks piemērota stundas likme. Faktiskās kontroles izmaksas veido valsts pilnvarotā veterinārārsta atlīdzība. Lai nodrošinātu atlīdzības izmaksu atbilstoši darba tiesiskās attiecības regulējošajos normatīvajos aktos noteiktajam, nepieciešams noteikt, ka papildus noteiktajai maksai aprēķina maksu par darbu ārpus paziņotā darbalaika, svētku dienās un nakts stundās. Par darbu nakts stundās piemēros koeficientu 1,5, bet par darbu ārpus paziņotā darba laika un svētku dienās – 2.6. Patlaban noteikumu Nr. 1083 4. pielikumā noteikta maksa par papildu oficiālo kontroli un par neatbilstības gadījumā piemēroto pasākumu. Turpmāk maksa par neplānotām valsts uzraudzības un kontroles darbībām neatbilstības gadījumā būs noteikta 1. pielikumā kā viena no normatīvajos aktos noteiktajām darbībām, nemainot noteikto maksas apmēru.7. Patlaban par bioloģiskās lauksaimniecības kontroles institūcijas darbības izvērtēšanu trešajā valstī samaksa noteikta atbilstošiattaisnojuma dokumentiem un noteiktajiem tarifiem (komandējuma dienas nauda, ceļa izdevumi, naktsmītne un citi izdevumi). Nepieciešams precizēt, ka jāmaksā arī par eksperta darbu (atbilstoši faktiskajam kontroles laikam par darba stundu). Samaksa par darba stundu tiks noteikta tādā pašā apmērā kā par citām dienesta darbībām.8. Patlaban noteikumu Nr. 1083 3. pielikumā noteiktā maksa par valsts uzraudzības un kontroles darbībām preču un produktu robežkontrolē ir spēkā no 2015. gada septembra un nesedz faktiskās kontroles izmaksas. Minēto pielikumu nepieciešams izteikt jaunā redakcijā, pārstrukturējot noteiktās maksas un padarot tās vieglāk piemērojamas. Cenrāža izmaiņas neattiecas uz tranzīta kravu pārvadājumiem no vienas trešās valsts uz citu trešo valsti, jo šīs maksas noteiktas Regulas 2017/625 IV pielikuma I nodaļas I–VII daļā.Par pamatu maksas apmēra grozījumiem ņemta aprēķinātā robežkontroles inspektora stundas likme – 19,45 *euro* – un vidējais kontrolē ieguldītais laiks atkarībā no kravas apjoma un transporta veida.Ja robežkontroles inspektors veic tikai kravas dokumentālo kontroli, viņam jāpārbauda uzņēmumu reģistrācija attiecīgos reģistros, informācija par produktu dažādās datubāzēs, jāizvērtē iesniegtie dokumenti, balstoties uz riska analīzi, jāveic produkta tālākais novērtējums un kontroles rezultāti jāievada datubāzē. Savukārt, ja tiek veikta arī identitātes un fiziskā kontrole ar paraugu ņemšanu vai bez tās, kontroles laiks un izmaksas palielinās. Arī paraugu ņemšanas sarežģītība un patērētais laiks katram produkta veidam būtiski atšķiras. Piemēram, laiks, kas jāpatērē paraugu noņemšanai riekstiem uz aflatoksīniem no 100 vietām kravā, sasniedz četras līdz piecas stundas, savukārt viens paraugs homogēnam produktam cisternā tiek noņemts 60 minūšu laikā. Pārstrukturizējot esošo samaksas apmēru, maksa atsevišķās pozīcijās palielināsies, bet dažās samazināsies.Noteikumu projekta 7. punktā nepieciešams saglabāt patlaban noteikumos Nr. 1083 noteikto, ka maksu par sūtījumu robežkontroli aprēķina atbilstoši neto svaram un sūtījumu (kravu) skaitam, lai nodrošinātu uzņēmējiem skaidri saprotamus maksas aprēķināšanas principus un nepamatoti nepaaugstinātu maksu par sūtījumu. Ar dzīvnieku un preču ievešanu saistītajos dokumentos (sertifikāti, iepriekšējie paziņojumi, kontroles dokumenti) jānorāda gan sūtījuma neto svars (bez iepakojuma), gan bruto svars (ar iepakojumu).9. Nepieciešams grozīt pakalpojumu cenrādi veterināro zāļu apritē (patlaban maksa noteikta noteikumu Nr. 1083 5. pielikumā, kas noteikumu projektā ietverts kā 4. pielikums):9.1. noteikumu projekta 4. pielikuma 4.1. apakšpunktā noteikta maksa par reģistrācijas apliecībām, kuras izsniegtas papīra formā, un no 4.pielikuma svītrots apakšpunkts par reģistrācijas apliecības dublikāta izsniegšanu. Dienests no 2019. gada 1. jūlija reģistrācijas apliecības un to dublikātus īpašniekiem sūta elektroniski, tāpēc nav nepieciešama atsevišķa samaksa par apliecības vai tās dublikāta izsniegšanu. Maksa jāpiemēro tikai tad, kad apliecības īpašnieks dokumentu vēlas saņemt papīra formā;9.2. noteikumu projekta 4. pielikuma 6.6. apakšpunktam mainīta redakcija un noteikta samaksa par kopējā Baltijas valstu marķējuma apstiprināšanu. Noteikumu Nr. 1083 5. pielikuma 6.6. apakšpunktā noteiktā samaksa par izmaiņām veterināro zāļu reģistrācijas dokumentācijā dublē 6.5. apakšpunktā noteikto. Respektīvi, atbilstoši izmaiņu klasifikācijai 6.6. apakšpunktā minētās izmaiņas atbilst II tipa izmaiņām, par kurām samaksa jau ir noteikta 6.5. apakšpunktā, tāpēc tās no cenrāža ir svītrojamas. Lai uzlabotu veterināro zāļu pieejamību Baltijas valstīs, Lietuvas, Latvijas un Igaunijas kompetentās iestādes noslēdza līgumu un izstrādāja procedūru par kopējo Baltijas valstu marķējuma apstiprināšanu. Procedūra ir ieviesta, un iesniegumu skaits gadu no gada palielinās, bet par pakalpojumu nav noteikta samaksa. Tādēļ 6.6. apakšpunktā jānosaka samaksa par Baltijas marķējuma apstiprināšanu; 9.3. noteikumu projekta 4. pielikuma 9. punktā precizēta maksa par produkta atbilstības izvērtēšanu veterināro zāļu definīcijai. Patlaban cenrādī ir noteikta divu veidu maksa par produkta atbilstības izvērtēšanu veterināro zāļu definīcijai. Viena maksa ir noteikta par produkta izvērtēšanu, veicot padziļinātu zinātnisku ekspertīzi. Otra maksa – par izvērtēšanu bez padziļinātas zinātniskās ekspertīzes. Vairāku gadu pieredze ir pierādījusi, ka produkta piederības izvērtēšana veterinārajām zālēm un atšķirību pierādīšana no citiem dzīvniekiem paredzētiem produktiem (papildbarība, biocīdi, dzīvnieku kopšanas līdzekļi, barības piedevas) nav iespējama, neizvērtējot produkta farmakoloģiskās, imunoloģiskās un metaboliskās īpašības, tāpēc ir jānosaka maksa par vienu pakalpojumu;9.4. nepieciešami redakcionāli grozījumi, lai nodrošinātu atbilstību normatīvajiem aktiem veterināro zāļu aprites jomā (pielikuma 8., 12. un 13. punktā). 10. Izdarīti redakcionāli grozījumi, lai nodrošinātu lietoto terminu atbilstību Regulā 2017/625 lietotajiem.11. Noteikumu projektā noteikts, ka maksājumiem par 1., 3. un 4. pielikumā noteiktajām darbībām nepiemēro pievienotās vērtības nodokli saskaņā ar Pievienotās vērtības nodokļa likuma 3. panta astoto daļu. Minētajos noteikumu projekta pielikumos iekļautās dienesta veicamās darbības ir uzskatāmas par valsts funkciju ietvaros veiktiem valsts pārvaldes uzdevumiem un tiem nav jāpiemēro pievienotās vērtības nodoklis.Dienests ir tiešās pārvaldes iestāde, un tā kompetence pārtikas, dzīvnieku barības un veterināro zāļu aprites, dzīvnieku veselības un aizsardzības, bioloģiskās lauksaimniecības jomā, funkcijas un valsts pārvaldes uzdevumi noteikti Pārtikas aprites uzraudzības likumā, Veterinārmedicīnas likumā, Dzīvnieku barības aprites likumā, Dzīvnieku aizsardzības likumā, Farmācijas likumā u.c. likumos un uz to pamata izdotajos Ministru kabineta noteikumos.Pilnvarojumi likumos, uz kuru pamata sagatavots noteikumu projekts, nosaka, ka dienesta cenrādī tiek noteiktas maksas par attiecīgajā likumā un Regulā 2017/625 noteiktajām valsts uzraudzības un kontroles darbībām.12. Pēc noteikumu spēkā stāšanās tiks nodrošināta valsts pārvaldes pakalpojumu aprakstu aktualizācija, tostarp normatīvo aktu aktualizācija attiecīgajiem pakalpojumiem valsts pārvaldes pakalpojumu portālā Latvija.lv.Noteikumu projekts pilnībā atrisinās minētās problēmas. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests |
| 4. | Cita informācija | Stājoties spēkā noteikumu projektam, spēku zaudēs noteikumi Nr. 1083. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz:1) saimnieciskās darbības veicējiem:a) kuri iesaistīti pārtikas preču kravu ievešanā no trešajām valstīm;b) kuriem nepieciešams saņemt veterināros sertifikātus vai citus apliecinājumus par produktu atbilstību; c) kuri plāno uzsākt uzņēmējdarbību, kam nepieciešama iepriekšēja uzņēmuma reģistrācija ar pārbaudi vai atzīšana;d) kuri darbojas kautuvēs;e) kuri vēlas sertificēt produktu pārtikas kvalitātes shēmā;f) kuru darbībā konstatētas neatbilstības, tāpēc nepieciešamas atkārtotas dienesta pārbaudes;g) veterināro zāļu ražošanas, importēšanas un izplatīšanas komersantiem (lieltirgotavām, aptiekām);2) to izmēģinājumu projektu īstenotājiem, kuros tiek izmantoti dzīvnieki;3) dienesta darbiniekiem.Saimnieciskās darbības veicēju mērķgrupas skaitliskais pieaugums ir atkarīgs no ekonomiskās attīstības valstī.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts paredz izmaiņas maksas apmērā par dienesta īstenotajām darbībām veterināro sertifikātu izsniegšanai liellopiem, kontroles darbībām (ekspertīzi) kautuvēs, pārtikas robežkontrolē un veterināro zāļu apritē. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2019. gads** | Turpmākie trīs gadi (*euro*) |
| **2020.** | **2021.** | **2022.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | **3 450 000** | **0** | **4 100 000** | **612 515** | **4 100 000** | **612 515** | **612 515** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 3 450 000 | 0  |  4 100 000 |  612 515 | 4 100 000 |   612 515 |   612 515 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | **4 449 483** | **0** | **4 516 248** | **612 515** | **4 100 000** | **612 515** | **612 515** |
| 2.1. valsts pamatbudžets | 4 449 483  | 0  |  4 516 248 |   612 515 | 4 100 000 |  612 515 |  612 515 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | **-999 483** | **0** | **-416 248** | **0** | **0** | **0** | **0** |
| 3.1. valsts pamatbudžets | -999 483  | 0  | -416 248  | 0  | 0  | 0  | 0  |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Dienesta īstenoto valsts uzraudzības un kontroles darbību un sniegto pakalpojumu izcenojuma aprēķinu atbilstoši Ministru kabineta 2011. gada 3. maija noteikumiem Nr. 333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu aprēķināšanas kārtība” skatīt anotācijas pielikumā.Ieņēmumu izmaiņas (612 514,76 *euro*):

|  |  |  |  |  |
| --- | --- | --- | --- | --- |
| **Nr. p.k.** | **Pakalpojuma nosaukums** | **Plānotā izpilde 2019. gadā, EUR** | **Plānotā izpilde 2020. gadā, EUR** | **Izmaiņas, EUR** |
| 1. | Veterinārā sertifikāta sagatavošana dzīviem dzīvniekiem, dzīvnieku izcelsmes produktiem un dzīvnieku barībai un ar uzraudzību un kontroli, tostarp intervences pasākumiem, saistītu apliecinājumu vai sertifikātu sagatavošana svētku dienās un svētku dienu nakts stundās (darbība izslēgta no cenrāža, noteikumu Nr. 1083 1.pielikuma 1.4., 15., 3.4., 3.5., 4.4., 4.5., 10.4., 10.5. apakšpunkts): |   |   |   |
| 1.1. | svētku dienās | 275,27 | 0,00 | -275,27 |
| 1.2. | svētku dienu nakts stundās | 17,84 | 0,00 | -17,84 |
| 2. | Atzīšanas, apstiprināšanas apliecības noformēšana un izsniegšana (noteikumu Nr. 1083 1. pielikuma 13. punkts/noteikumu projekta 1. pielikuma 14. punkts) | 191,70 | 250,00 | 58,30 |
| 3. | Atzīšanas apliecības vai kontroles institūcijas apstiprināšanas apliecības dublikāta izsniegšana (darbība izslēgta no cenrāža, noteikumu Nr. 1083 1. pielikuma 15. punkts) | 0,00 | 0,00 | 0,00 |
| 4. | Izmaiņu izdarīšana atzīšanas apliecībā vai kontroles institūcijas apstiprināšanas apliecībā (noteikumu Nr. 1083 1. pielikuma 14. punkts/noteikumu projekta 1. pielikuma 15. punkts) | 0,00 | 0,00 | 0,00 |
| 5. | Reģistrācijas apliecības noformēšana un izsniegšana (noteikumu Nr. 1083 1. pielikuma 17. punkts) | 1 796,30 | 2 250,00 | 453,70 |
| 6. | Valsts uzraudzības un kontroles darbības kautuvēs (noteikumu Nr. 1083 1. pielikuma V sadaļa) | 680 521,83 | 1 292 573,00 | 612 051,17 |
| 7. | Bioloģiskās lauksaimniecības kontroles institūcijas darbības izvērtēšana trešajā valstī atbilstoši faktiskajam kontroles laikam par darba stundu (noteikumu projekta 1. pielikuma 25.2. apakšpunkts) | 0,00 | 0,00 | 0,00 |
| 8. | Valsts uzraudzības un kontroles darbības preču robežkontrolē (noteikumu Nr. 1083 3. pielikums) | 1 497 062,80 | 1 497 160,00 | 97,20 |
| 9. | Izmaiņas lietošanas instrukcijā vai marķējumā, kuras nav saistītas ar izmaiņām zāļu aprakstā (darbība izslēgta no cenrāža, noteikumu Nr. 1083 5. pielikuma 6.6. apakšpunkts) | 0,00 | 0,00 | 0,00 |
| 10. | Baltijas valstu kopējā veterināro zāļu marķējuma apstiprināšana (noteikumu projekta 4. pielikuma 6.6. apakšpunkts) | 0,00 | 132,50 | 132,50 |
| 11. | Izmaiņu veikšana ievešanas un lietošanas atļaujā izņēmuma gadījumiem, arī imunoloģiskām veterinārajām zālēm (par katru produktu) (noteikumu projekta 4. pielikuma 8.7. apakšpunkts) | 0,00 | 15,00 | 15,00 |
|   | **KOPĀ:** | **2 179 865,74** | **2 792 380,50** | **612 514,76** |

Par plānoto darbību – dzīvnieku veterinārā (veselības) sertifikāta sagatavošanu un izsniegšanu, tostarp dzīvnieku pārbaudi pirms karantīnas un karantīnas laikā, liellopiem, kas vecāki par trīs mēnešiem (par dzīvnieku), (noteikumu projekta 1. pielikuma 2. punkts) – prognozēts, ka ieņēmumu apmērs šajā pozīcijā nemainīsies. 2019. gada plānotos ieņēmumus nav iespējams precīzi noteikt, jo līdz šim netika atsevišķi uzskaitīti izrakstītie sertifikāti liellopiem, kas vecāki par trīs mēnešiem.Ar ieņēmumu apmēra izmaiņām saistītie izdevumi 612 515 *euro* tiek plānoti EKK 1000 (atlīdzība).Izdevumi par stundas likmi pamata darbalaikā 6,042 *euro* aprēķināti, ņemot vērā inspektora (26.3. saime, IIIA līmenis, 9. mēnešalgu grupa) algas likmi.Maksa par inspektoru darbu ārpus pamata darbalaika aprēķināta, ņemot vērā to, ka atbilstoši Valsts un pašvaldību institūciju amatpersonu un darbinieku atlīdzības likuma 14. pantā noteiktajam par nakts darbu un darbu svētku dienās ir izmaksājamas piemaksas. Tāpat ņemts vērā, ka darbs nakts stundās gandrīz vienmēr veido virsstundas attiecīgajam inspektoram un par tām arī izmaksājama piemaksa likumā noteiktajā apmērā. Ievērojot darba apjomu un inspektoru noslodzi, virsstundu darbu gandrīz nav iespējams kompensēt ar atpūtas laiku citā dienā. Robežkontrolē stundas likme aprēķināta, ņemot vērā inspektoru (26.3. saime, IV līmenis, 11. mēnešalgu grupa un IIIA līmenis, 9.mēnešalgu grupa) algas likmes atkarībā no faktiskās izpildes. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2017. gada 15. marta Regula (ES) 2017/625 par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (turpmāk – Regula 2017/625) |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Regula 2017/625 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 2017/625 79. un 80. pants | 2. punkts | ES tiesību akta vienība tiek ieviesta pilnībā. | Noteikumu projekts neparedz stingrākas prasības. |
| Regulas 2017/625 81. un 82. pants | 3. punkts | ES tiesību akta vienība tiek ieviesta pilnībā. | Noteikumu projekts neparedz stingrākas prasības. |
| Regulas 2017/625 IV pielikuma I nodaļas I–VII daļa | 6.1. apakšpunkts | ES tiesību akta vienība tiek ieviesta pilnībā. | Noteikumu projekts neparedz stingrākas prasības. |
| Regulas 2017/625 IV pielikuma II nodaļas II un III daļa | 3. punkts | ES tiesību akta vienība tiek ieviesta pilnībā. | Noteikumu projekts neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | 1. Ir izmantota Regulas 2017/625 79. panta 1. punktā dotā iespēja dalībvalstīm noteikt, vai maksa par oficiālajām kontrolēm, kas veiktas saistībā ar IV pielikuma II nodaļā minētajām darbībām un attiecībā uz 47. panta 1. punkta „a”, „b” un „c” apakšpunktā minētajiem dzīvniekiem un precēm robežkontroles punktos, tiek aprēķināta faktisko izmaksu apmērā vai tādā apmērā, kāds noteikts IV pielikumā. Noteikumu projekts paredz, ka Regulas 2017/625 IV pielikuma II nodaļas II un III daļā noteiktajā apmērā iekasēs maksu par valsts uzraudzības un kontroles darbībām gaļas sadalīšanas uzņēmumos un medījamo dzīvnieku gaļas pārstrādes uzņēmumos. Savukārt par citām Regulas 2017/625 IV pielikuma II nodaļā noteiktajām darbībām maksa aprēķināta, ņemot vērā dienesta faktiskās izmaksas, jo tās pārsniedz regulā noteiktās maksas apmēru. Saskaņā ar faktiskajām izmaksām par inspektora darba stundu noteikta arī maksa par neplānotām valsts uzraudzības un kontroles darbības neatbilstības gadījumā, jo tās iekasēšana ir noteikta kā obligāta.Maksu par valsts uzraudzības un kontroles darbībām dzīvnieku un preču robežkontrolē paredzēts iekasēt apmērā, kas noteikts Regulas 2017/625 IV pielikuma I nodaļas I–VII daļā, lai sūtījumu ievedējiem no trešajām valstīm tiktu piemērotas vienotas Eiropas Savienības normatīvajā aktā noteiktas maksas.2. Ir izmantota Regulas 2017/625 80. pantā noteiktā rīcības brīvība dalībvalstīm noteikt maksu arī par tādām oficiālās kontroles darbībām, kas nav minētas Regulas 2017/625 79. pantā, lai segtu oficiālu kontroļu vai citu oficiālu darbību izmaksas. Ņemot vērā nepietiekamos valsts budžeta līdzekļus kontroles nodrošināšanai un oficiālo darbību veikšanai, noteikumu projektā noteiktas maksa par tādas pārtikas, dzīvnieku barības un saskarei ar pārtiku paredzētu materiālu un izstrādājumu un reproduktīvo materiālu robežkontroli, kura nav obligāti jāveic robežkontroles punktā, par veterināro sertifikātu un citu apliecinājumu sagatavošanu un izsniegšanu, par uzraudzības objektu novērtēšanu u.c. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija |  |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika publicēts Zemkopības ministrijas tīmekļvietnes www.zm.gov.lv sadaļā „Sabiedriskā apspriešana” no 2019. gada 31. oktobra līdz 14. novembrim.Noteikumu projekts 2019. gada 1. novembrī nosūtīts saskaņošanai biedrībām „Lauksaimnieku organizāciju sadarbības padome”, „Latvijas Pārtikas uzņēmumu federācija”, „Zemnieku Saeima”, „Latvijas Veterināro zāļu lieltirgotavu asociācija”, „Latvijas Cūku audzētāju asociācija” un „Miesnieku un gaļas tirgotāju savstarpējā atbalsta biedrība 2010” un „Latvijas Veterinārārstu biedrība”, SIA „Latvijas Gaļas liellopu audzētāju asociācija” un kautuvēm, kuras minētas šīs anotācijas sadaļas 2. punktā. |
| 2. | Sabiedrības līdzdalība projekta izstrādē | Sagatavošanas posmā izmaiņas samaksas principos un apmērā par valsts uzraudzības un kontroles darbībām kautuvēs apspriesti sanāksmēs 2019. gada 23. maijā, 19. septembrī un 10. oktobrī. Minētajās sanāksmēs piedalījās nevalstisko organizāciju „Latvijas Veterinārārstu biedrība”, „Latvijas Cūku audzētāju asociācija” un „Miesnieku un gaļas tirgotāju savstarpējā atbalsta biedrība 2010” pārstāvji un uzņēmumu SIA „Juro”, ZS Smaidas, SIA „Kurzemes Gaļsaimnieks”, SIA „Ulbroka”, SIA „Rēzeknes Gaļas kombināts”, SIA „Cēsu gaļas kombināts”, ZS „Kumelītes”, ZS „Čokas”, SIA „Venon”, SIA „Miesnieks” un SIA „Gaļas pārstrādes uzņēmums Nākotne” pārstāvji.Sanāksmju dalībnieki vienojās par nepieciešamību mainīt samaksas principus un kautuvēs īstenojamo valsts uzraudzības un kontroles darbību maksas apmēru.2019. gada 11. novembrī notika sanāksme ar biedrības „Latvijas Veterināro zāļu lieltirgotavu asociācija”. Tajā tika izskatīti piedāvātie grozījumi dienesta cenrāža sadaļā, kas attiecas uz veterināro zāļu apriti. |
| 3. | Sabiedrības līdzdalības rezultāti | 1. Biedrības „Latvijas Veterināro zāļu lieltirgotavu asociācija” saskaņoja plānotos grozījumus cenrāža sadaļā, kas attiecas uz veterināro zāļu apriti.2. Biedrība „Zemnieku Saeima” iebilst pret samaksas noteikšanas principa maiņu par veterināro sertifikātu sagatavošanu liellopiem, kuri vecāki par trīs mēnešiem, nosakot samaksu par dzīvnieku (patlaban noteikta samaksa par inspektora darba stundu), jo tas būs papildu finansiālais slogs lauksaimniekiem, ņemot vērā liellopu gaļas cenas Latvijā, kas ietekmē konkurētspēju kopējā Eiropas Savienības tirgū.3. No citām institūcijām iebildumi un priekšlikumi nav saņemti. Par Zemkopības ministrijas tīmekļvietnes www.zm.gov.lv sadaļā „Sabiedriskā apspriešana” publicēto noteikumu projektu komentāri nav saņemti. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildei nav nepieciešams paplašināt Pārtikas un veterinārā dienesta funkcijas un uzdevumus. |
| 3. | Cita informācija | Nav. |

 Zemkopības ministrs K. Gerhards

Gurecka 26614495

Linda.Gurecka@zm.gov.lv